 ΥΠΗΡΕΣΙΑ ΕΞΥΠΗΡΕΤΗΣΗΣ ΚΥΚΛΟΦΟΡΙΑΣ ΠΛΟΙΩΝ   (VTS)


α. ΤΟΜΕΑΣ "1"
ΠΕΡΙΟΧΗ ΕΥΘΥΝΗΣ: Ελέγχεται από το ΠΑΤΡΑ VTS και περικλείεται:
(1) Ανατολικά από τη νοητή γραμμή που ενώνει τα σημεία:
     (α) 38° 16΄.88 Β  -  021° 44΄.80 Α
     (β) 38° 20΄.73 Β  -  021° 41΄.19 Α
(2) Δυτικά από τη νοητή γραμμή που ενώνει τα σημεία:
     (α) 38° 20΄.00 Β  -  021° 05΄.00 Α
     (β) 38° 07΄.00 Β  -  020° 54΄.00 Α
     (γ) 37° 56΄.00 Β  -  021° 10΄.16 Α
ΕΔΡΑ: Κτίριο Υπηρεσιών Λ. Πατρών.
ΔΙΑΥΛΟΙ ΕΠΙΚΟΙΝΩΝΙΑΣ: VHF δίαυλοι 13 ή 14.
ΔΙΑΚΡΙΤΙΚΟ ΚΛΗΣΗΣ: PATRA TRAFFIC.
ΤΗΛΕΦΩΝΟ: +30 2610 341330
FAX: +30 2610 342920
ΛΕΙΤΟΥΡΓΙΑ: Σε 24ωρη βάση.

β. ΤΟΜΕΑΣ "2"
ΠΕΡΙΟΧΗ ΕΥΘΥΝΗΣ: Ελέγχεται από το ΑΝΤΙΡΡΙΟ VTS και περικλείεται:
(1) Ανατολικά από τη νοητή γραμμή που ενώνει τα σημεία:
     (α) 38° 20΄.47 Β  -  021° 50΄.80 Α
     (β) 38° 22΄.14 Β  -  021° 52΄.67 Α
(2) Δυτικά από τη νοητή γραμμή που ενώνει τα σημεία:
     (α) 38° 16΄.88 Β  -  021° 44΄.80 Α
     (β) 38° 20΄.73 Β  -  021° 41΄.19 Α
ΕΔΡΑ: Α. προβλήτας Λ. Αντιρρίου.
ΔΙΑΥΛΟΙ ΕΠΙΚΟΙΝΩΝΙΑΣ: VHF δίαυλοι 14 ή 13.
ΔΙΑΚΡΙΤΙΚΟ ΚΛΗΣΗΣ: RIO TRAFFIC.
ΤΗΛΕΦΩΝΟ & FAX: +30 26340 32370
ΛΕΙΤΟΥΡΓΙΑ: Σε 24ωρη βάση.

γ. ΣΥΜΜΕΤΟΧΗ ΣΤΟ VTS
(1)    Η συμμετοχή στο VTS είναι υποχρεωτική για τα πλοία των εξής κατηγοριών:
       (α) Όλα τα πλοία που σύμφωνα με τον ΔΚΑΣ χαρακτηρίζονται ως 
           "περιορισμένης ικανότητας χειρισμών".
       (β) Όλα τα πλοία που μεταφέρουν επικίνδυνα φορτία.
       (γ) Όλα τα επιβατηγά πλοία που δύνανται να μεταφέρουν περισσότερους από 
           50 επιβάτες με ναύλο.
       (δ) Όλα τα φορτηγά πλοία χωρητικότητας 300 κ.ο.χ. και άνω.
       (ε) Όλα τα μηχανοκίνητα σκάφη ολικού μήκους 40m και άνω, τα οποία δεν 
           εμπίπτουν στις ανωτέρω κατηγορίες.

(2)    Όλα τα συμμετέχοντα στο VTS πλοία υποχρεούνται να υποβάλλουν στο                 
       PATRA TRAFFIC (ΤΟΜΕΑΣ "1") ή στο RIO TRAFFIC (ΤΟΜΕΑΣ "2") τις 
       παρακάτω αναφορές:
       (α) Αρχική Αναφορά: Πρέπει να υποβάλλεται τουλάχιστον 15 λεπτά της ώρας 
           πριν από την είσοδο στην περιοχή του VTS και όχι νωρίτερα των 
           30 λεπτών από αυτήν και θα περιλαμβάνει τα εξής στοιχεία:
           (i)   Όνομα, Σημαία, Διεθνές Διακριτικό Σήμα (ΔΔΣ), Διακριτικό 
                 Σταθμού Πλοίου,τύπος πλοίου, αριθμός αναγνώρισης ΙΜΟ (ΙΜΟ Νο.).
           (ii)  Θέση πλοίου (στίγμα).
           (iii) Προορισμός και Ε.Ω.Κ.
           (iv)  Ταχύτητα.
           (v)   Τηρούμενη πορεία και αλλαγές που πρόκειται να ακολουθήσουν.
           (vi)  Χρόνος και θέση (σημείο) εισόδου στην περιοχή VTS.
           (vii) Φορτίο και εφόσον υπάρχουν στο πλοίο επικίνδυνα εμπορεύματα,
                 ποσότητα, θέση επί του πλοίου και κλάση ΙΜΟ.
           (viii)Βύθισμα και μέγιστο ύψος από την ίσαλο γραμμή.
           (ix)  Ποσότητα και είδος καυσίμων και πετρελαιοειδών καταλοίπων.      
           (x)   Αριθμός πληρώματος και επιβαινόντων.
           (xi)  Αριθμός επιβατών και οχημάτων ανά κατηγορία.
           (xii) Πράκτορας ή εκπρόσωπος πλοιοκτήτη.
           Η Αρχική Αναφορά αποτελεί "Σχέδιο Πλού" το οποίο πρέπει να τηρείται 
           επακριβώς.
       (β) Αναφορά Κατάπλου: Υποβάλλεται όχι αργότερα των 15 λεπτών μετά το 
           πέρας πρόσδεσης ή αγκυροβολίας του πλοίου και περιλαμβάνει:
           (i)  Όνομα και Διεθνές Διακριτικό Σήμα (ΔΔΣ) του πλοίου.
           (ii) Θέση και ώρα πρόσδεσης ή αγκυροβολίας του πλοίου.
       (γ) Αναφορά Απόπλου: Υποβάλλεται όχι νωρίτερα των 15 λεπτών πριν τον 
           απόπλου του πλοίου από την θέση πρόσδεσης ή αγκυροβολίας και 
           περιλαμβάνει:
           (i)  Όνομα και  Διεθνές Διακριτικό Σήμα (ΔΔΣ) του πλοίου.
           (ii) Ε.Ω.Α.
           (iii)Φορτίο και εφόσον υπάρχουν στο πλοίο επικίνδυνα εμπορεύματα, 
                ποσότητα, θέση επί του πλοίου και κλάση ΙΜΟ.
           (iv) Ποσότητα και είδος καυσίμων και πετρελαιοειδών καταλοίπων.
           (v)  Αριθμός επιβατών και οχημάτων ανά κατηγορία (για Ε/Γ και Ε/Γ-Ο/Γ 
                δρομολογημένα πλοία).
       (δ) Τελική Αναφορά: Υποβάλλεται όχι νωρίτερα των 15 λεπτών πριν την έξοδο 
           του πλοίου από την περιοχή VTS και περιλαμβάνει:
           (i)  Όνομα, Σημαία και  Διεθνές Διακριτικό Σήμα (ΔΔΣ) του πλοίου.
           (ii) Θέση πλοίου (στίγμα).
           (iii)Προορισμός.
       (ε) Άλλες Αναφορές:
           (i)  Ενδιάμεση Αναφορά, μετά από αίτηση του VTS για επιπρόσθετα 
                στοιχεία.
           (ii) Διορθωτική Αναφορά, που αφορά αλλαγή στο σχέδιο πλου ή στα 
                στοιχεία που αρχικά έχουν αναφερθεί.
           (iii)Έκτακτη Αναφορά, για να αναφερθεί γεγονός που έχει σχέση με την 
                αξιοπλοΐα του πλοίου, ρύπανση του περιβάλλοντος και γενικότερα 
                με την ασφάλεια της ναυσιπλοΐας στην περιοχή.

(3)    ΟΔΗΓΙΕΣ ΔΙΕΛΕΥΣΗΣ ΓΕΦΥΡΑΣ ΡΙΟΥ - ΑΝΤΙΡΡΙΟΥ 
       Πλοία όλων των κατηγοριών και σκάφη που πρόκειται να διέλθουν το Στενό
       Ρίου - Αντιρρίου υποχρεούνται σε αναφορά θέσεως ως ακολούθως:
       (α) Πλοία κατευθυνόμενα Ανατολικά: Στο PATRA TRAFFIC 
           (VHF δίαυλοι 13 ή 14) σε αποστάσεις 12 ν.μ. και 5 ν.μ. πριν τη 
           διέλευση του στενού και στο RIO TRAFFIC (VHF δίαυλοι 14 ή 13) 
           σε απόσταση 2 ν.μ. πριν τη διέλευση του στενού προκειμένου να λάβουν
           σχετική άδεια και οδηγίες διέλευσης της γέφυρας.
       (β) Πλοία κατευθυνόμενα Δυτικά: Στο RIO TRAFFIC (VHF δίαυλοι 14 ή 13)
           σε αποστάσεις 12 ν.μ., 5 ν.μ. και 2 ν.μ. πριν τη διέλευση του στενού 
           προκειμένου να λάβουν σχετική άδεια και οδηγίες διέλευσης της 
           γέφυρας.

        Όλα τα πλοία κατά τη διέλευση τους από τη γέφυρα υποχρεούνται να 
        διέρχονται από το κεντρικό της άνοιγμα (μεταξύ των πυλώνων Μ2-Μ3) εύρους 
        ασφαλούς ναυσιπλοΐας 300m και ελεύθερου ύψους 45m.

        Κατ' εξαίρεση το ΑΝΤΙΡΡΙΟ VTS δύναται να επιτρέπει τις διελεύσεις 
        πλοίων, που το ολικό μήκος τους δεν υπερβαίνει τα 40m και 
        το μέγιστο ύψος τους από την ίσαλο γραμμή (Air Draft) τα 25m, 
        από τα πλευρικά ανοίγματα της γέφυρας 
        (Βόρειο μεταξύ των πυλώνων Μ3-Μ4 και Νότιο μεταξύ των πυλώνων Μ1-Μ2), 
        εύρους ασφαλούς ναυσιπλοΐας 300m.

        Η διέλευση της γέφυρας πραγματοποιείται κατά τους χρόνους:
        (α) από ακριβώς έως και μισή κάθε ώρας για τα πλοία που κατευθύνονται 
             Ανατολικά (από Πατραϊκό προς Κορινθιακό).
        (β) από μισή έως και ακριβώς κάθε ώρας για τα πλοία που κατευθύνονται
            Δυτικά (από Κορινθιακό προς Πατραϊκό).
        Απαγορεύεται η ταυτόχρονη διέλευση πλοίων με αντίθετες πορείες.

        Η μέγιστη ταχύτητα όλων των πλοίων που πλέουν σε απόσταση μέχρι 2 ν.μ. 
        από την γέφυρα να μην υπερβαίνει τους 10 κόμβους.

        Σε περιπτώσεις προσωρινής απαγόρευσης της διέλευσης πλοίων από την 
        γέφυρα για οποιαδήποτε αιτία, η αγκυροβολία των πλοίων επιτρέπεται 
        μόνο στις καθορισμένες περιοχές (38° 19' 26" Β - 021° 41' 26" Α) και
        (38° 21' 30" Β - 021° 48' 06" Α).
        Εκτός των ανωτέρω θαλάσσιων περιοχών απαγορεύεται η αγκυροβολία.

        Επιπλέον απαγορεύεται η κολύμβηση, η κάθε είδους υποβρύχια δραστηριότητα
        καθώς και η κίνηση θαλάσσιων μέσων αναψυχής κάτω από τη γέφυρα και σε
        απόσταση ενός μιλίου εκατέρωθεν αυτής.          

  